De første Bislett Games ble arrangert på Bislett stadion i Oslo. 3. januar – Trikken i Bergen nedlegges. 2. februar – Det er rekordkaldt over hele landet, og Karasjok måler −50,0 grader i minimumstemperatur. 4. februar – Den Norske Forfatterforeningen og Forfatterforeningen av 1952 slås sammen. 8. februar – Ringnotsnurper «Tressund» kantrer og synker under fiske utenfor Smøla. Tre omkommer. 2. mars – Munken i Nidarosdomen hørt av filosofimagister Jon Medbøe. Jakten på munken blir vårens store føljetong i avisene. 5. mars – Fraktefartøy «Bergsvik» er på reise fra Svelgen til Oslo med rujern, da det synker etter kollisjon med Bergenskes godsruteskip «Corvus» ved Mefjordbåen i Oslofjorden. Fire omkommer. 23. mars – Vogt-komitéen leverer sin endelige vurdering av språksituasjonen i Norge. 26. mars – Ringnotsnurper «Ocean Senior» er på reise fra Honningsvåg til Tromsø med lodde da den brekkes ned av sjø utenfor Brynilen i Finnmark. To omkommer. 22. mai – T-banen i Oslo åpner, med Jernbanetorget som siste stasjon. 3. juni – Øst-Grønland-forhandlingene mellom Danmark og Norge avsluttes. Restriksjoner på norsk jakt og fangst. 9. juni – Esso får tillatelse til oljeboring i Nordsjøen. 17. juni – Stortinget vedtar lov om folketrygd. 19. juli – Norsk oljeboring begynte i Nordsjøen. 7. august – Sovjetunionen åpner grensen ved Boris Gleb. 14. august – Ringnotsnurper «Skomvær» fra Austevoll kantrer og synker under fiske ved Shetland. Skipperen omkommer. 10. september – Norsk Forsøksgymnas stiftes. 11. oktober – Jens Bjørneboes bok «Uten en tråd» beslaglegges av politiet.